Amed de vera xespkerdişê îradeyê şarî çalakîyê protestoyî kewtê roja çarine. Amedijî pîya bi parlamenteranê HDP’yî weverê şaredarîye de binê ablûqaya polîsan dest bi çalakîya roniştişî kerde.
Yeno pawitene ke semtê Ofîsî yê Yenîşehîrê Amedî de eşkerayîya çapemeyîye bêro dayene. Protestoyanê roja Çarşemeyî de parlamenterê HDP’yî û rojnamegerî zî tede xeylî kesî hêrişê polîsan de birîndar bibî û tewr tay 10 kesî ameybî destbendkerdene.
